sagorsarker/bangla-wikipedia huggingface dataset:
কারমেলা (কুস্তিগির)

লিহ ভ্যান ডেল (জন্ম: অক্টোবর ২৩, ১৯৮৭) হলেন একজন মার্কিন পেশাদার কুস্তিগির, পেশাদার কুস্তি ম্যানেজার এবং মডেল। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি স্ম্যাকডাউন ব্র্যান্ডে কারমেলা নামে কুস্তি করেন।
জুন ২০১৩ সালে, ভ্যান ডেল ডাব্লিউডাব্লিউইর সাথে সংযুক্ত হন, এবং ডাব্লিউডাব্লিউই এনএক্সটিতে কুস্তি করেন। অক্টোবর ২০১৪ সালে, কারমেলা এনজো আমোরে এবং বিগ ক্যাসের দলের সাথে সঙ্ঘবদ্ধ হন। এর ফলে তিনি তাদের ম্যানেজারে পরিণত হন। জুলাই ২০১৬ সালে, তিনি ডাব্লিউডাব্লিউই স্ম্যাকডাউনের প্রধান রোস্টারে অভিষেক করেন।
ডাব্লিউডাব্লিউইতে, কারমেলা হচ্ছেন প্রথম নারী মানি ইন দ্য ব্যাংক বিজয়ী।
যোধপুর বিমানবন্দর

যোধপুর বিমানবন্দর (আইএটিএ: জেডিএইচ, আইসিএও: ভিজো) ভারতের রাজস্থান রাজ্যের যোধপুর শহরের একটি সিভিল এনক্লেভ বিমানবন্দর।এটি ভারতীয় বিমান বাহিনীর যোধপুর এয়ার বেসের সাথে তার আকাশপথ ভাগ করে নেয়।
যোধপুরের চিত্তর প্যালেসের কাছে একটি ছোট বিমান দিয়ে ১৯২০ সালে মহারাজা উম্মেদ সিংয়ের নেতৃত্বে জোহফপুর ফ্লাইং ক্লাব স্থাপিত হয়।পরের তিন দশক ধরে, বিমান চলাচলের উচ্চতা বৃদ্ধি পায়, দ্বিতীয় বিশ্বযুদ্ধের সময় রয়্যাল এয়ার ফোর্স (আরএএফ) -এর জন্য একটি বিমানঘাটি হিসেবে ব্যবহার করা হয়। ভারতীয় বিমান বাহিনী গঠন করার পরে (যা পরে ভারতীয় বিমান বাহিনী হয়ে ওঠে) ১৯৫০ সালের পরে এয়ারফিল্ডটি আপগ্রেড করা হয়। ১৯৬৫ সালের যুদ্ধ পর্যন্ত আইএফএফ এর এয়ার ফোর্স ফ্লাইং কলেজে জোধপুর প্রতিষ্ঠিত ছিল।
ইভা মারি

নাটালি মারি কয়েল (জন্ম: সেপ্টেম্বর ১৯, ১৯৮৪), অধিক পরিচিত নাটালি ইভা মারি নামে, হলেন একজন মার্কিন অভিনেত্রী, ফিটনেস মডেল এবং পেশাদার কুস্তিগির। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে ইভা মারি নামে কুস্তি করেন।
২০১৩ সালে, ইভা ডাব্লিউডাব্লিউইর সাথে সংযুক্ত হন এবং ডাব্লিউডাব্লিউই পারফরমেন্স সেন্টারে প্রশিক্ষণ লাভ করেন। ২০১৩ সালের জুলাইয়ে, তিনি ডাব্লিউডাব্লিউইতে অভিষেক করেন। ঐ মাসেই তিনি দ্য বেলা টুইন্সের ম্যানেজার হিসেবে নিযুক্ত হন এবং টোটাল ডিভাস নামক টেলিভিশন অনুষ্ঠানে অভিনয় করেন।
২০১৫ সালের মধ্যভাগে, ইভা ডাব্লিউডাব্লিউই এনএক্সটির নারী বিভাগের হয়ে কুস্তি করেন। ২০১৬ সালের এপ্রিলে, ইভা পুনরায় প্রধান রোস্টারে চলে আসেন।<ref name="Raw 29/03/16"></ref> সে সময় তিনি আনুষ্ঠানিকভাবে ডাব্লিউডাব্লিউই স্ম্যাকডাউনের সদস্য হন।
ক্যাথেড্রাল দে লিওন

আওয়ার লেডি অব গ্রেস ক্যাথেড্রাল, লিওন বা লিওন ক্যাথেড্রাল () নিকারাগুয়ার অত্যন্ত গুরুত্বপূর্ণ ও ঐতিহাসিক স্থাপনা এবং বৃহৎ আকৃতির গির্জারূপে বিবেচিত। এছাড়াও এটি মেরি ক্যাথেড্রাল এজাম্পশন ও কুমারীমাতা মেরি’র আশীর্বাদপুষ্ট নামে এর পরিচিতি রয়েছে। প্যারিসভিত্তিক ইউনেস্কো বৃহৎ আকৃতির এ গির্জাটিকে বিশ্ব ঐতিহ্যবাহী স্থানের তালিকায় অন্তর্ভুক্ত করেছে। এরফলে স্থানটি নিকারাগুয়ার লিওন ভাইজো ও এল গুগুন্সের পর তৃতীয় সাংস্কৃতিক ঐতিহ্যরূপে মনোনীত হয়।
১৭৪৭ থেকে ১৮১৪ সময়কালের মধ্যে গির্জার অবকাঠামো নির্মাণ কাজ সম্পন্ন হয়। ১৮৬০ সালে পোপ নবম পিয়াস স্থানটিকে পবিত্র হিসেবে ঘোষণা করেন। এ স্থাপনা নির্মাণের ফলে মধ্য আমেরিকার সর্ববৃহৎ ক্যাথেড্রালের স্বীকৃতি লাভ করে ও আমেরিকা অঞ্চলের অন্যতম জনপ্রিয় ক্যাথেড্রাল এটি। ভিন্নতর স্থাপত্যশৈলী ও বিশেষ সাংস্কৃতিক গুরুত্বতাই এর প্রধান কারণ।
১৭৬২ সালে গুয়াতেমালীয় স্থপতি দিয়েগো হোস দে পোরেস ওয়াই এস্কুইভেল এর স্থাপত্য নকশা প্রণয়ন করেন। বারোকু ও নব্য-ধ্রুপদী ধাঁচের সংমিশ্রণের সাথে কিছুটা গোথিক, রেনেসাঁস ও মুদেজা’র ধারার প্রভাব পড়েছে এখানে। ঐ দৃষ্টিকোণে ভবনটিকে একলেকিটিসিজম ধাঁচ হিসেবে শ্রেণিবিন্যাস করা যায়। ক্যাথেড্রালটি চতুষ্কোণাকৃতি করে তৈরি করা হয়েছে যা ঐ শতাব্দীগুলোয় নির্মিত ক্যাথেড্রালগুলোর ন্যায় এবং পেরুর লিমা ও কাজকো’র ক্যাথেড্রালের সাথে এর মিল রয়েছে। দেয়ালগুলো সুসংগঠিত ও মজবুত আকৃতির হওয়ায় সেরো নেগ্রো আগ্নেয়গিরি ও যুদ্ধের ক্ষয়ক্ষতিজনিত প্রভাব থেকে এ ক্যাথেড্রালটি রক্ষা পেয়েছে বহুবার।
গির্জাটির নিচে মোট সাতটি ছোট কক্ষ রয়েছে। মূলতঃ ভূমিকম্প থেকে রক্ষা পেতেই বিশেষভাবে এগুলো নির্মাণ করা হয়েছে। তন্মধ্যে একটি কক্ষ দিয়ে সুড়ঙ্গের সাথে যুক্ত করা হয়েছে। গির্জার নিচ দিয়ে সাতটি সুড়ঙ্গ বয়ে গেছে ও শহরের অন্যান্য গির্জাকে নেতৃত্ব দিচ্ছে ক্যাথেড্রাল কর্তৃপক্ষ।
ক্যাথেড্রালে মৃতদেহ সমাহিত করার জন্য কর্তৃপক্ষ সম্ভাব্য ব্যবস্থা নিয়ে থাকে। এরফলে অর্জিত অর্থে ভবনের অবকাঠামো সংস্কার ও রক্ষণাবেক্ষণে ব্যয় করা হয়।
ক্যাথেড্রালের নিচে বিশেষভাবে নির্মিত প্রকোষ্ঠ রয়েছে। এতে ২৭জনের শবদেহ সযত্নে রক্ষিত আছে। তন্মধ্যে, ১০জন বিশপ, ৪জন পাদ্রি, একজন প্রখ্যাত স্বাধীনতা আন্দোলনকর্মী, তিনজন কবি, একজন সঙ্গীতজ্ঞ, ছয়জন অভিজাত ব্যক্তি ও একজন ক্রীতদাস রয়েছেন।
মিগুয়েল লারেয়াঙ্গা, কবি রুবেন দারিও, সালোমন দে লা সেলভা ও আলফন্সো কোর্তেস, সঙ্গীতজ্ঞ হোস দে লা ক্রুজ মেনা, চিকিৎসক লুইস এইচ. দেবেল, অধ্যাপক এদগার্দো বুইত্রাগো, লিওনের প্রথম ও শেষ বিশপ এবং মনসিগনর সাইমিও পেরেইরা ও কাস্তিলন নিকারাগুয়ার সকল বিশপ এবং মার্সেলিনো অ্যারিয়াসের ন্যায় নিকারাগুয়ার প্রখ্যাত ব্যক্তিত্বকে সমাহিত করা হয়েছে।
স্পেনীয়ভাষী সাহিত্যিক, ‘কাস্তিলানের পণ্ডিত রাজপুত্র’ ও আধুনিকতাবাদী আন্দোলনের জনক দারিও’র সমাধির কাছেই স্যান পাবলো’র ভাস্কর্য দণ্ডায়মান। বিংশ শতাব্দীর শুরুতে ক্যাথেড্রাল পরিচালনাকারী বিশপ মনসিগনর সিমন পেরেইরা ওয়াই কাস্তিলন গ্রানাডীয় ভাস্কর জর্জ নাভাস করদোনেরোকে কুমারীমাতা মারিয়া’র ভাস্কর্য নির্মাণের জন্য নিযুক্ত করেন। তিনিই ১৩ ফেব্রুয়ারি, ১৯১৬ তারিখে দারিও’র শবানুষ্ঠান পরিচালনা করেছিলেন। এছাড়াও, নাভাস প্রভু যীশু খ্রিস্টের বারোজন অনুসারীর ভাস্কর্য নির্মাণ করেছিলেন।
এইডেন ইংলিশ

ম্যাথু "ম্যাট" রেহোলডট (জন্ম: অক্টোবর ৭, ১৯৮৭) হলেন একজন মার্কিন পেশাদার কুস্তিগির। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে এইডেন ইংলিশ নামে কুস্তি করেন।
বেইলি (কুস্তিগির)

পামেলা রোজ মার্টিনেজ (জন্ম: ১৫ জুন ১৯৮৯) হলেন একজন মার্কিন পেশাদার কুস্তিগির। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে বেইলি নামে কুস্তি করেন। তিনি হচ্ছেন একজন সাবেক ডাব্লিউডাব্লিউই র নারী চ্যাম্পিয়ন।
মার্টিনেজের একটি ছোট বোন আছে। মার্টিনেজের কুস্তিতে র‌্যান্ডি সেভেজ, দ্য রক, দ্য হার্ডি বয়েজ, লিটা, রে মিস্টেরিও, জন সিনা, এডি গেরেরো, আইভরি, ভিক্টোরিয়া, ব্রেট হার্ট, ট্রিপল এইচ, দ্য ফ্যাবিওলাস মুলাহ এবং ট্রিশ স্ট্র্যাটাসের তার প্রভাব রয়েছে। মার্টিনেজ অ্যারন সলোর সাথে বিবাহের চুক্তি সম্পন্ন করেছেন, যার সাথে তিনি ২০১০ সালে পরিচিত হয়েছিলেন। তিনি পোগো স্টিকের আগ্রহী সংগ্রাহকও বটে। মার্টিনেজ তার নিজের রেসালিং স্কুলটি খোলার পরিকল্পনা করছেন।
রাঙা ভাবী

রাঙা ভাবী মতিন রহমান পরিচালিত ১৯৮৯ সালের বাংলাদেশী নাট্যধর্মী চলচ্চিত্র। ইকবাল কাশ্মীরীর গল্প অবলম্বনে এই ছবির কাহিনী বিন্যাস ও সংলাপ রচনা করেছেন আহমদ জামান চৌধুরী এবং চিত্রনাট্য লিখেছেন মতিন রহমান। শাবানা নিবেদিত ছবিটি এস এস প্রডাকশন্সের ব্যানারে প্রযোজিত ও পরিবেশিত হয়। এতে রাঙা ভাবী চরিত্রে অভিনয় করেছেন শাবানা। অন্যান্য প্রধান চরিত্রে অভিনয় করেছেন আলমগীর, নূতন, গোলাম মুস্তাফা, ও তাপ্পু।
চলচ্চিত্রটি ১৯৮৯ সালে ৭ মে ঈদে বাংলাদেশে মুক্তি পায়। এই ছবিতে রোকেয়া চরিত্রে অভিনয়ের জন্য শাবানা ১৪তম জাতীয় চলচ্চিত্র পুরস্কারে শ্রেষ্ঠ অভিনেত্রী বিভাগে পুরস্কার লাভ করেন।
আলম শহরে পড়াশুনা করে। একদিন সে তার বাবার মৃত্যুর সংবাদ শুনতে পায় এবং বাড়ি ফিরে। কিন্তু সে তার বাবার জানাজা ও দাফনে শরিক হতে পারে না। গ্রামের একজন তার বাবার মৃত্যুর জন্য তার সৎ মাকে দায়ী করে। ফলে আলম ভুল তার সৎ মাকে ভুল বোঝে বাড়ি থেকে বের করে দেয়। ইতোমধ্যে আলম একটি চাকরি পায়। মাতাপিতাহীন রোকেয়া তার কোটিপতি মামার কাছে বড় হয়। তার মামা তাকে তার পছন্দের পাত্র আলমের সাথে বিয়ে দেয়। কয়েক বছর পর আলমের সৎ মা মারা যায় এবং মৃত্যুর পূর্বে তার হাতের দুটি সোনার বালা তার সন্তান বাবলার হাতে দিয়ে বড় ভাই আলমের সাথে দেখা করতে বলে এবং তার ভাবীর হাতে বালা পড়িয়ে দিতে। নিঃসন্তান আলমের পরিবারে বাবলা উপস্থিত হয়। রোকেয়া তাকে নিজের ছেলের মত লালন পালন করলেও আলম তাকে সহ্য করতে পারে না। রোকেয়া তাকে স্কুলে পাঠালে আলম তাকে রাস্তায় ইট ভাঙ্গার কাজে লাগিয়ে দেয়।
ইতোমধ্যে বিদেশ থেকে দেশে ফিরে আলমের কোম্পানির মালিক জনাব চৌধুরী মেয়ে সোনিয়া চৌধুরী। সোনিয়া আলমকে পছন্দ করে। নিঃসন্তান আলমও সন্তান লাভের আশায় তার প্রেমে সাড়া দেয়। জনাব চৌধুরী চান তার মেয়ের বিয়ে দিতে। আলমকে মেয়ের জামাই হিসেবে তারও পছন্দ হয়। তিনি তাদের বিয়ে দিতে গেলে বিয়ের দিন রোকেয়া ও বাবলা সেখানে উপস্থিত হয়। আলম তাদের অস্বীকার করে সেখান থেকে বের করে দেয়। আলম বাবলার মার দেওয়া সোনার বালা চুরি করে সোনিয়াকে দিলে বাবলা তা মানতে পারে না। একদিন সে তার মায়ের দেওয়া বালা চুরি করে ফিরার সময় ঘটে এক অঘটন।
রাঙা ভাবী চলচ্চিত্রের গানের সুর ও সঙ্গীত পরিচালনা করেছেন সুবল দাস। গীত রচনা করেছেন গাজী মাজহারুল আনোয়ার ও আহমদ জামান চৌধুরী। গানে কণ্ঠ দিয়েছেন সাবিনা ইয়াসমিন, এন্ড্রু কিশোর, সুবীর নন্দী, রুনা লায়লা, ও আবিদা সুলতানা।
টেনিল ড্যাশউড

টেনিলে এভারিল ড্যাশউড (জন্ম: ১ মার্চ ১৯৮৯) হলেন একজন অস্ট্রেলিয়ান পেশাদার কুস্তিগির এবং মডেল। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই র ব্র্যান্ডে এমা নামে কুস্তি করেন। তিনি পূর্বে টেনিলে টায়লা নামে স্বাধীন সার্কিটে কুস্তি করেছেন।
আলিয়া (কুস্তিগির)

নুফ আল-আরিবি (জন্ম: নভেম্বর ২৩, ১৯৯৪) হলেন একজন কানাডিয়ান পেশাদার কুস্তিগির। তিনি বর্তমানে ডাব্লিউডাব্লিউইর উন্নয়নমূলক ব্রান্ড ডাব্লিউডাব্লিউই এনএক্সটিতে আলিয়া নামে কুস্তি করেন।
ডাব্লিউডাব্লিউই ২০৫ লাইভ

ডাব্লিউডাব্লিউই ২০৫ লাইভ, সহজ ভাষায় ২০৫ লাইভ হল ক্রীড়া বিনোদন টেলিভিশন প্রোগ্রাম। এটি একটি সরাসরি পেশাদার কুস্তি অনুষ্ঠান, যেটি ডাব্লিউডাব্লিউই দ্বারা পরিচালিত। এই অনুষ্ঠানটি ডাব্লিউডাব্লিউই নেটওয়ার্কে সম্প্রচারিত হয়। এই অনুষ্ঠানে শুধু ক্রুজারওয়েট বিভাগের কুস্তিগীররা কুস্তি করেন। এই অনুষ্ঠানে কুস্তি করা সকল কুস্তিগীরদের অজন ২০৫ পাউন্ড বা তার নিচে।
এই অনুষ্ঠানটি প্রদর্শন করা শুরু হয় ২০১৬ সালের ২৯শে নভেম্বর হতে, ডাব্লিউডাব্লিউই স্ম্যাকডাউন সম্প্রচারের পর পরই। "টকিং স্ম্যাক" টক-শোটি পূর্বে পূর্ব সময় রাত ১০:০০ টায় সম্প্রচারিত হতো। এই অনুষ্ঠানটির জন্য টক-শোটি রাত ১১:০০ টায় নিয়ে যাওয়া হয়েছে।
রেগুলার শো

রেগুলার শো আমেরিকার একটি অ্যানিমেটেড টিভি ধারাবাহিক যা জে.জি.কুইনটেল, কার্টুন নেটওয়ার্কের জন্য নির্মাণ করেন। এটি ৬ সেপ্টেম্বর, ২০১০ এ প্রথম প্রদর্শিত হয়। এই ধারাবাহিক টি দুই বন্ধুর জীবন কাহিনী নিয়ে আবর্তিত হয়, মরডেকাই আসলে একটি নীল জে পাখি এবং রিগবি একটি রেকুন প্রজাতির প্রাণীস্থানীয় উদ্যানে একসাথে চাকুরি করে। তাদের প্রত্নিয়ত কাজে অমনোযোগীতার কারণে প্রায়ই দৃশ্যত কঠিন, দূরুহ অনাকাঙ্ক্ষিত ঘটনার জন্ম দিয়ে থাকে যাতে অবাস্তব ঘটনার আঁচ পাওয়া যায়। এসময় তাদের সাথে আরও থাকে, যারা গুরুত্বপূর্ণ ভুমিকায় থাকে: বেনসন, পপ'স, মাসল ম্যান, হাই-ফাইভ ঘোষ্ট,স্কিপ'স, মারগারেট এবং "আইলিন"।
মে ২০১৩ সালের একটি হিসাবে, প্রতি সপ্তাহে এই প্রোগ্রামটি প্রায় ২ থেকে ২.৫ মিলিয়নের বেশি দর্শক দেখেছেন। সমালোচকদের কাছ থেকে এটি ইতিবাচক মতামত পেয়ে সব বয়সের দর্শকের কাছে গ্রহণযোগ্যওতা পায়। "রেগুলার শো" দুবার অ্যানী অ্যাওয়ার্ডস এবং চারবার প্রাইমটাইম এমি অ্যাওয়ার্ডস সহ বিভিন্ন পুরস্কারের জন্য মনোনীত হয়—যার মধ্যে একটি হল "এগসিলেন্‌ট" (সিজন ৩, পর্ব ১৮) পর্বের জন্য জিতেছে। ধারাবাহিকটির উপর ভিত্তি করে ২০১৫ সালে রেগুলার শো: দ্য মুভি , শিরোনামে একটি চলচ্চিত্র নির্মিত হয়।
আট সিজন এবং ২৬৬ টি পর্বের পর ধারাবাহিকটি ১৬ জানুয়ারী ২০১৭ তারিখে এক-ঘণ্টা ব্যাপী " এ রেগুলার এপিক ফাইনাল ব্যাটল" এর সাথে সমাপ্তি টানা হয়।
তামিনা স্নুকা

সারোনা মোয়ানা-মারি রেইহার স্নুকা-পোলামালু (জন্ম: জানুয়ারী ১০, ১৯৭৮) হলেন একজন মার্কিন পেশাদার কুস্তিগির এবং অভিনেত্রী, যিনি বর্তমানে ডাব্লিউডাব্লিউইর সাথে সংযুক্ত রয়েছেন। তিনি ডাব্লিউডাব্লিউই স্ম্যাকডাউন ব্র্যান্ডে তামিনা নামে কুস্তি করেন।
২০১৭ সালে, তামিনাসহ আরো কয়েকজন নারী কুস্তিগির মিলে ডাব্লিউডাব্লিউইর ইতিহাসে প্রথম নারী মানি ইন দ্য ব্যাংক ল্যাডার ম্যাচে কুস্তি করেছেন।
ম্যাট কারডোনা

ম্যাথু ব্রেট কারডোনা (জন্ম: মে ১৪, ১৯৮৫) হলেন একজন মার্কিন পেশাদারি কুস্তিগির। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে জ্যাক রাইডার নামে কুস্তি করেন।
২০০৭ সালে ডাব্লিউডাব্লিউইর সাথে সংযুক্ত পর, তিনি ১ বার ডাব্লিউডাব্লিউই আন্তঃমহাদেশীয় চ্যাম্পিয়নশিপ, ১ বার ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ এবং ১ বার ডাব্লিউডাব্লিউই ট্যাগ টিম চ্যাম্পিয়নশিপ জয়লাভ করেছেন।
কারডোনা ২০০৪ সালে হতে পেশাদারি কুস্তি শুরু করেন। তখন তিনি স্বাধীন সার্কিটে কার্ট হকিন্সের সাথে দলগতভাবে খেলতেন। পরবর্তীতে তারা ডাব্লিউডাব্লিউইতে ডাব্লিউডাব্লিউই ট্যাগ টিম চ্যাম্পিয়নশিপ জয়লাভ করে। ২০০৯ সালে দল বিভক্তের পর, কারডোনা "ইসিডাব্লিউতে" কুস্তি করেছেন।
২০১০ সালে ইসিডাব্লিউ শেষ হয়ে যাওয়ার পর, তিনি ডাব্লিউডাব্লিউইর বিভিন্ন অনুষ্ঠানে উপস্থিত হন। ২০১১ সালে, তিনি ইউটিউবে একটি ওয়েব সিরিজ প্রকাশ করেন, যার নাম "জেড! ট্রু লং আইল্যান্ড স্টোরি" যেখানে তিনি নিজেকে ডাব্লিউডাব্লিউইর "ইন্টারনেট চ্যাম্পিয়ন" হিসেবে স্বীকৃতি প্রদান করেন। তার এই চ্যাম্পিয়নশিপটি ডাব্লিউডাব্লিউই দ্বারা স্বীকৃত নয়। তার এই উপস্থিতি এবং সামাজিক যোগাযোগ মাধ্যমের ব্যবহার তাকে অনেক অনুরাগী জুগিয়েছে। এরই ফল স্বরূপ তিনি ডাব্লিউডাব্লিউইতে একটি বড় চরিত্র পেয়েছেন।
লস পোসোস জেলা

লস পোসোস জেলা () পানামার হারেররা প্রদেশ এর অন্তর্গত. এখানকার জনগণের সংখ্যা ৭,৮২৭ জনের মত। জেলার আয়তন ৩৮৩ বর্গ কিলোমিটার। এর রাজধানীর নাম লস পোসোস।
ক্লাউদিও কাস্তানিয়োলি

ক্লডিও এস. কাস্টাগনলি (জন্ম: ডিসেম্বর ২৭, ১৯৮০), অধিক পরিচিত তার রিংয়ের নাম সিজারো নামে (যেটি তার পূর্বের নাম এন্টোনিও সিজারো এর সংক্ষিপ্ত রুপ), হলেন সুইশ পেশাদার কুস্তিগির। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই র ব্র্যান্ডে কুস্তি করেন। তিনি পূর্বে রিং অফ অনারে (আরওএইচ), বিভিন্ন স্বাধীন সার্কিটে কুস্তি করেছেন। যার মধ্যে উল্লেখযোগ্য হলো: প্রো রেসলিং গেরিলা (পিডাব্লিউজি), কমবাট জোন রেসলিং (সিজেডডাব্লিউ) এবং জাপানের প্রো রেসলিং নোয়াহ। তিনি হচ্ছেন বর্তমান ডাব্লিউডাব্লিউই র ট্যাগ টিম চ্যাম্পিয়ন (শেইমাসের সাথে) যেটি তার তৃতীয় রাজত্ব।
কাস্টাগনলি হচ্ছেন একজন মার্জিত ট্যাগ টিম কুস্তিগির। তিনি হচ্ছেন ২ বারের আরওএইচ ওয়ার্ল্ড ট্যাগ টিম চ্যাম্পিয়ন (দ্য কিং অফ রেসলিং দলের ক্রিস হিরোর সাথে)। যেখানে তারা দুজনে মিলে সর্বমোট ৩৬৪ দিন উক্ত চ্যাম্পিয়নশীপটিতে রাজত্ব করেছেন, যেটি উক্ত কোম্পানির সবচেয়ে দীর্ঘ রাজত্ব করা চ্যাম্পিয়ন। একই সাথে তিনি হচ্ছেন ৩ বারের ডাব্লিউডাব্লিউই র ট্যাগ টিম চ্যাম্পিয়ন, এর মধ্যে ১ বার তিনি চ্যাম্পিয়নশীপটি জয়লাভ করেছেন টাইসন কিডের সাথে এবং বাকি ২ বার জয়লাভ করেছেন শেইমাসের সাথে। তিনি সুইশ মানি হোল্ডিং দলের সদস্য এরিস এবং ক্রিস হিরোর সাথে বিভিন্ন স্বাধীন সার্কিটের ট্যাগ টিম টাইটেল জয়লাভ করেছেন। তার মধ্যে উল্লেখযোগ্য হলো: জেসিডাব্লিউ ট্যাগ টিম চ্যাম্পিয়নশীপ এবং সিজেডডাব্লিউ ওয়ার্ল্ড ট্যাগ টিম চ্যাম্পিয়নশীপ। কাস্টাগনলি এবং হিরো রেসলিং অবজার্ভার নিউজলেটার দ্বারা আয়োজিত তাদের পাঠকদের ভোট দ্বারা নির্ধারিত ২০১০ সালের শ্রেষ্ঠ ট্যাগ টিমের পুরস্কার লাভ করেন। এছাড়াও তার একক ক্যারিয়ারে তিনি একই রকম সফল। তিনি তার একক ক্যারিয়ারে ১ বারের ডাব্লিউডাব্লিউই মার্কিন যুক্তরাষ্ট্র চ্যাম্পিয়ন এবং রেসলম্যানিয়া ৩০ এ আয়োজিত আন্দ্রে দ্য জায়ান্ট মেমোরিয়াল ট্রফির উদ্বোধনী বিজয়ী। এছাড়াও তিনি পিডাব্লিউজিতে পিডাব্লিউজি ওয়ার্ল্ড চ্যাম্পিয়নশীপ জয়লাভ করেছেন।
বিশেষত মার্কিন যুক্তরাষ্ট্রে, যখন তিনি ভিলেন চরিত্র চিত্রায়নের সময়, কাস্টাগনলি তার ইউরোপিয়ান ওরিজিনের উপর গুরুত্ব আরোপ করেন, যেটা তার কুস্তি চরিত্রের একটি অংশ। সে সময় তিনি ইউরোপিয়ান আপারকাট ব্যবহারের মাধ্যমে দাবি করেন তিনি একজন উচ্চতর বুদ্ধিসম্পন্ন এবং ফ্যাশন সংবেদনশীল ব্যক্তি।
কাস্টাগনলি পেশাদার কুস্তিতে তার শক্তির জন্য অধিক পরিচিত। ডাব্লিউডাব্লিউই প্রায়শই তাকে সবচেয়ে সেরা এবং সবচেয়ে আন্ডাররেটেড কুস্তিগির হিসেবে উল্লেখ করে থাকেন। তিনি ২০১৩-২০১৬ পর্যন্ত রেসলিং অবজার্ভার নিউজলেটার দ্বারা স্বীকৃত ৪ বারের সবচেয়ে আন্ডাররেটেড কুস্তিগির, যেটি একটি বিশ্ব রেকর্ড।
কার্ট হকিন্স

ব্রায়ান মায়ার্স (জন্ম: এপ্রিল ২০, ১৯৮৫) হলেন একজন মার্কিন পেশাদার কুস্তিগির এবং প্রবর্তক। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই র ব্র্যান্ডে কার্ট হকিন্স নামে কুস্তি করেন। তিনি পূর্বে ২০০৬-২০১৪ পর্যন্ত ডাব্লিউডাব্লিউইর সাথে সংযুক্ত ছিলেন, কিছু সময় স্বাধীন সার্কিটে কুস্তি করা পর তিনি পুনরায় ২০১৬ সালে ডাব্লিউডাব্লিউইতে ফিরে এসেছেন।
মায়ার্স ২ বারের ওয়ার্ল্ড ট্যাগ টিম চ্যাম্পিয়ন। এর মধ্যে তিনি ১ বার ছিলেন ডাব্লিউডাব্লিউই ট্যাগ টিম (জ্যাক রাইডারের সাথে) এবং অন্য বার ছিলেন ইমপ্যাক্ট রেসলিং ওয়ার্ল্ড ট্যাগ টিম চ্যাম্পিয়ন (ট্রেভর লির সাথে)।
গোপালচন্দ্র নিয়োগী

গোপালচন্দ্র নিয়োগী ভারতের স্বাধীনতা আন্দোলনের একজন পরিচিত মুখ। তিনি ২২ জানুয়ারী ১৮৯৬ খ্রি অবিভক্ত ভারতের (বর্তমান বাংলাদেশের) ময়মনসিংহে জন্মগ্রহণ করেন। তার মৃত্যু হয় ১৪ অক্টোবর ১৯৮২।
ছাত্রাবস্থা থেকেই তিনি বিপ্লবীদলের সঙ্গে যুক্ত ছিলেন। যুগান্তর দলের সাথে তিনি নিয়মিত যোগাযোগ রাখতেন এবং সদস্যও ছিলেন। তিনি ব্রিটিশ রাজ এবং জমিদার-জোতদারদের অত্যাচারের বিরুদ্ধে ঝাপিয়ে পরেন। ১৯৩৪ থেকে ১৯৩৯ পর্যন্ত তিনি রাজশাহির পুটিয়া জেলে বন্দী ছিলেন। জেল থেকে মুক্তিলাভের পর তিনি সাংবাদিকতার মাধ্যমে দেশকে জাগানোর জন্য সাংবাদিকের কলম তুলে নেন। তিনি মাতৃভূমি এবং কৃষক নামক দুটি পত্রিকার সাথে যুক্ত ছিলেন। পরে দৈনিক বসুমতি সম্পদনার দায়িত্বও সামলান। তার রচনায় অর্থনৈতিক সংকট এবং সমাজের অনাচার স্থান পায়। তিনি বলতেন-"অর্থনৈতিক স্বাধীনতা এবং সামাজিক স্বাধীনতা ছাড়া স্বাধীনতা অর্থহীন।"
তার রচিত বই গুলোর মধ্যে বঙ্গীয় মহাজন আইন, বাংলার দুর্ভিক্ষ, নারীর অধিকার, ধনতন্ত্র ও উপনিবেশ উল্লেখযোগ্য়।
গঙ্গানারায়ণ চন্দ্র

গঙ্গানারায়ণ চন্দ্রের জন্ম ভারতের হুগলি জেলার চুচূড়াতে। তার জন্ম ৯ অক্টোবর। মৃত্যু হয় ২০ ফেব্রুয়ারি ১৯৮৬।
দাদা হরিনারায়ণের প্রেরণায় বিপ্লবী দলে যোগ দেন। পরে মাস্টারদা সূর্য সেনের সান্যিধ্যেও এসেছিলেন। ১৯২৯ সালে তাকে বর্মায় (বর্তমানে মায়ানমার) পাঠানো হয়। তার মাধ্যমে বর্মার বিশিস্ট নেতাদের সাথে বিপ্লবীদের যোগাযোগ হয়। বর্মার মৌলমিন জেলে তার দাদার সাথে দেখা করলে গেলে তাকেও বন্দী করা হয় এবং অত্যাচার চালানো হয়। পরে প্রথমে হাওড়া ও পরে হিজলী জেলে তাকে বন্দী করা হয়। পরে সেখান থেকে প্রথমে বহরমপুর ক্যাম্পে ও পরে প্রেসিডেন্সি জেলে স্থান্তরিত করা হয়।
তার রচিত "অবিস্বরনীয়" বইটি বিপ্লবী আন্দোলনের ঐতিহাসিক দলিল। এছাড়াও তিনি "Russian Revolution- How M.N. Roy distorts it" নামে আরো একটি বই লেখেন।
আমার প্রাণের স্বামী

আমার প্রাণের স্বামী পি এ কাজল পরিচালিত ২০০৭ সালে প্রণয়ধর্মী-নাট্য চলচ্চিত্র। কমল সরকারের কাহিনীতে চিত্রনাট্য লিখেছেন পি এ কাজল। ঋদ্ধি টকিজের ব্যানারে ছবিটি প্রযোজনা করেছেন নিশা তাসনিম শেখ। এতে প্রধান চরিত্রে অভিনয় করেন শাকিব খান, শাবনূর ও নিপুণ আক্তার। এছাড়া পার্শ্বচরিত্রে অভিনয় করেছেন ওমর সানি, ডন, সাদেক বাচ্চু, রিনা খান, সুব্রত বড়ুয়া, কাবিলা প্রমুখ।
চলচ্চিত্রটি ২০০৭ সালের ১০ আগস্ট বাংলাদেশে মুক্তি পায়। এই চলচ্চিত্রে অভিনয়ের জন্য শাবনূর ৯ম মেরিল-প্রথম আলো পুরস্কারে তারকা জরিপে শ্রেষ্ঠ চলচ্চিত্র অভিনেত্রী বিভাগে পুরস্কৃত হন এবং শাকিব খান তারকা জরিপে শ্রেষ্ঠ চলচ্চিত্র অভিনেতা বিভাগে মনোনীত হন।
চৌধুরী গ্রুপের মালিক ছনিয়া (শাবনূর)। ছনিয়া ছোটবেলা নিজের মাকে নিজেরই বাবা দ্বারা খুন হতে দেখেন। এতে ছনিয়ার মনে পুরুষ সম্পর্কে খারাপ  ধারণা তৈরি হয়। যার কারণে সে পুরুষ জাতির ওপর সর্বদা ঘৃণা প্রকাশ করেন। একসময় ছনিয়া জানতে পারেন যে এক সপ্তাহের মধ্যে ছনিয়া বিয়ে না করলে ছনিয়ার দাদুর উইল অনুযায়ী চৌধুরী গ্রুপের সব সম্পত্তি ট্রাস্টে চলে যাবে। ছনিয়া দুশ্চিন্তায় পড়েন এবং সম্পত্তি রক্ষার জন্য একজন অসহায় ছেলেকে বিয়ে করা ও তাকে স্বামীর অধিকার না দেয়ার সিদ্ধান্ত নেন।
অন্যদিকে ড্রাগসের ব্যবসা করার জন্য বস্তি দখল করতে চান সিকান্দার (ওমর সানি)। কিন্তু সিকান্দারকে বস্তি দখল করতে বাধা দেন রাজু (শাকিব খান)। ফলে তাদের দুজনের মধ্যে মারামারি হয়, ঘটনাস্থলে সিকান্দারের পিস্তলের গুলিতে একজন নিহত হন। পুলিশ এসে রাজুর হাতে পিস্তল দেখে সন্দেহের জেরে রাজুকে গ্রেপ্তার করেন। সিকান্দারের চক্রান্তে ফেঁসে যান রাজু, আদালত রাজুকে মৃত্যুদণ্ডের রায় দেন। রাজু নিজেকে নির্দোষ প্রমাণ করার জন্য পুলিশের কাছ থেকে পালিয়ে গিয়ে ছনিয়ার কাছে আশ্রয় নেয়। ছনিয়া রাজুকে কৌশলে বিয়ে করেন এবং রাজুকে স্বামীর অধিকার দিতে অস্বীকার করেন। শুরু হয় ছনিয়ার সাথে রাজুর সংগ্রাম। এরপর রাজুর প্রতি ছনিয়ার ধীরে ধীরে ভালোবাসা বাড়তে থাকে। এদিকে ছনিয়ার মামা (সাদেক বাচ্চু) ছনিয়ার সম্পত্তির মালিক হতে চান। ছনিয়ার মামাতো ভাই জুম্মন (ডন) রাজুকে হত্যা করার জন্য সিকান্দারের দলে যোগ দেন। সিকান্দার ও জুম্মন ছনিয়াকে তুলে নিয়ে যান। জুম্মন জোরপূর্বক ছনিয়াকে দলিলে সাক্ষর করতে বলেন। এমন সময় ছনিয়াকে উদ্ধার করতে রাজু চলে আসেন। শুরু হয় মারপিট, জুম্মনের ধারালো অস্ত্রের আঘাতে ঘটনাস্থলেই মারা যান রাজুর বান্ধবী নুপুর (নিপুণ আক্তার)। ফলে রাজু ক্ষিপ্ত হয়ে সবাইকে কুপিয়ে জখম করেন। তারপর পুলিশ এসে সিকান্দার ও জুম্মনসহ সব সন্ত্রাসীকে আটক করেন।
আমার প্রাণের স্বামী চলচ্চিত্রের গানের সুর ও সঙ্গীত পরিচালনা করেছেন শওকত আলী ইমন। গীত রচনা করেছেন কবির বকুল।
১ টাকার বউ

১ টাকার বউ পি এ কাজল পরিচালিত ২০০৮ সালের বাংলাদেশী প্রণয়ধর্মী-নাট্য চলচ্চিত্র। ছবিটির কাহিনী লিখেছেন কমল সরকার, চিত্রনাট্য লিখেছেন পি এ কাজল এবং সংলাপ লিখেছেন ছটকু আহমেদ। ঋদ্ধি টকিজের ব্যানারে ছবিটি প্রযোজনা করেছেন নিশা তাসনিম শেখ। এতে প্রধান চরিত্রে অভিনয় করেছেন শাকিব খান, শাবনূর ও রুমানা খান।
চলচ্চিত্রটি ২০০৮ সালের ২ অক্টোবর ঈদুল ফিতরে বাংলাদেশে ৮০টি প্রেক্ষাগৃহে মুক্তি পায়। এই চলচ্চিত্রে অভিনয়ের জন্য প্রার্থনা ফারদিন দিঘী ৩৩তম জাতীয় চলচ্চিত্র পুরস্কারে শ্রেষ্ঠ শিশু শিল্পী বিভাগে পুরস্কৃত হন এবং শাবনূর ১১তম মেরিল-প্রথম আলো পুরস্কারে তারকা জরিপ শাখায় শ্রেষ্ঠ চলচ্চিত্র অভিনেত্রী বিভাগে পুরস্কৃত হন। এছাড়া রুমানা মোর্শেদ কনকচাঁপা শ্রেষ্ঠ নারী কণ্ঠশিল্পী বিভাগে জাতীয় চলচ্চিত্র পুরস্কার লাভ করেন।
কাজল ও কিরণ দুই বোন তাদের মামাতো ভাই রাজকে পছন্দ করে। রাজ দুই বোনের সাথে প্রেম বিষয়ে ঠাট্টা-তামাশা করে। কিরণ সারাদিন রাজের বাবা শওকত চৌধুরীকে নিয়ে মশগুল থাকে এবং তাকে সে বাবা বলেই ডাকে। অন্যদিকে কাজল রাজের অফিসে তার সহকারী হিসেবে কাজ করে। অফিসে তাদের মধ্যে অফিস রোম্যান্স চলে, যা পরিবারের কাউকে না জানিয়ে রেজিস্টার অফিসে গিয়ে বিয়ে পর্যন্ত গড়ায়। বিয়ের কিছু দিন পরে কাজল জানতে পারে তার মামা রাজ আর কিরণের বিয়ের বন্দোবস্ত করছে। ছোট বোনের সুখের কথা ভেবে কাজল মোহাব্বতকে বিয়ে করার নাটক সাজিয়ে বাড়ি থেকে বের হয়ে যায়।
কাজলের একটি মেয়ে সন্তান জন্মগ্রহণ করে। সে তাকে নিয়ে একটি ছোট বাসায় বসবাস করে। একদিন রাজের গাড়ির সামনে এসে পরে কাজলের মেয়ে দিঘী। শুরু হয় তাদের মধ্যে বন্ধুত্ব। রাজ প্রায়ই দিঘীর সাথে দেখা করতে আসে। এভাবে একদিন সে দিঘীর আসল পরিচয় জানতে পারে।
নৃত্য পরিচালনা করেন ইমদাদুল হক খোকন, হাবিবুর রহমান ও আজিজ রেজা
১ টাকার বউ চলচ্চিত্রের গানের সুর ও সঙ্গীত পরিচালনা করেছেন শওকত আলী ইমন এবং আবহ সঙ্গীত পরিচালনা করেছেন আলাউদ্দিন আলী। গীত রচনা করেছেন কবির বকুল। ছবিতে ৫টি গান রয়েছে। গানে কণ্ঠ দিয়েছেন সাবিনা ইয়াসমিন, এন্ড্রু কিশোর, রুনা লায়লা, কুমার বিশ্বজিৎ, রুমানা মোর্শেদ কনকচাঁপা ও খান আসিফ আগুন।
মেটজিয়া

মেটজিয়া হচ্ছে চিপরিনিড মাছের গণ, যা পূর্ব এশিয়াতে পাওয়া গিয়েছে।
সম্প্রতি মেটজিয়া গণের ৮টি প্রজাতি পাওয়া গিয়েছে।
ইস্ট-ওয়েস্ট মেডিকেল কলেজ

ইস্ট-ওয়েস্ট মেডিকেল কলেজ বাংলাদেশের রাজধানী ঢাকায় অবস্থিত একটি বেসরকারী মেডিকেল কলেজ। এর অবস্থান ঢাকা উত্তর সিটি কর্পোরেশন এলাকার আওতাধীন তুরাগ থানার আইচিনগর, জেবিসিএস সরণীতে, আব্দুলাহপুর-আশুলিয়া বেড়িবাঁধ সড়ক সংলগ্ন এলাকায়। এখানে ৬৫০ শয্যা বিশিষ্ট জেনারেল হাসপাতাল আছে। জাপানের জাইকা ও শিপ-আইচি মেডিকেল সার্ভিসেস লিমিটেড এর সহায়তায় আরো ৬৫০ শয্যা হাসপাতাল ভবনের কাজ প্রায় শেষ পথে। হাসপাতালের সাথে সংযুক্ত এই কলেজে ঢাকা বিশ্ববিদ্যালয় এর মেডিসিন ফ্যাকাল্টির অধীনে ৫ বছর মেয়াদি ব্যাচেলর অব মেডিসিন ও ব্যাচেলর অব সার্জারি প্রোগ্রাম চালু রয়েছে। এছাড়াও একই ক্যাম্পাসে ডেন্টাল কলেজ ও হাসপাতাল, বিএসসি নার্সিং ও নার্সিং ইন্সটিটিউট রয়েছে। বাংলাদেশের ২য় বার্ন ইউনিট এখানে অবস্থিত। এছাড়াও বিশেষায়িত ট্রমা সেন্টার ও ক্যান্সার নিরাময় কেন্দ্র নির্মানাধীন।
ইস্ট ওয়েস্ট মেডিকেল কলেজ ও হাসপাতাল (ইডব্লিউএমসিএইচ) আলিম ফাউন্ডেশনের সক্রিয় সহযোগিতায় ২০০০ সালে ঢাকার তুরাগে প্রতিষ্ঠিত হয়। প্রথমে ৫০ জন ছাত্রছাত্রী নিয়ে যাত্রা শুরু হয় মেডিকেল কলেজের কার্যক্রম। বর্তমানে ১২০ জন করে শিক্ষার্থী সম্মিলিত মেডিকেল ভর্তি পরীক্ষায় উত্তীর্ণ হয়ে ভর্তি হতে পারেন এবং ২০১৮-১৯ শিক্ষাবর্ষে ১৬ তম এমবিবিএস ব্যাচ ভর্তি হয়েছে। ৫০% আসন বিদেশী শিক্ষার্থীদের জন্য বরাদ্দ, যেখানে বর্তমানে নেপাল, মালদ্বীপ এবং ভারতের জম্মু-কাশ্মীর, আসাম, উত্তর প্রদেশ, বিহার ও পশ্চিমবঙ্গের শিক্ষার্থী রয়েছে।
"বিভাগসমূহ"
এনাটমি, ফিজিওলজি, বায়োকেমিস্ট্রি, কমিউনিটি মেডিসিন, ফরেনসিক মেডিসিন, প্যাথলজি, মাইক্রোবায়োলজি, ফার্মাকোলজি, জেনারেল মেডিসিন, জেনারেল সার্জারি, গাইনি ও অবস, অপথ্যালমোলজি, ইএনটি, নিউরোমেডিসিন, কার্ডিও-থোরাসিক সার্জারি, অর্থোপেডিক্স, সাইকিয়াট্রি, ব্লাড ট্রান্সফিউশন, ফ্যামিলি প্ল্যানিং, ইউরোলজি, ডার্মাটোলজি, নেফ্রলজি এবং অন্যান্য গুরুত্বপূর্ণ সব বিভাগ রয়েছে।
"শিক্ষার্থীদের আবাসন ব্যবস্থা"
ছেলেদের জন্য ১টি ও মেয়েদের জন্য ২টি পৃথক হল রয়েছে। এছাড়াও নার্সিং হোস্টেল আছে। নতুন হল নির্মানাধীন।
"সহশিক্ষা কার্যক্রম"
মেডিকেল শিক্ষার্থীদের দ্বারা পরিচালিত জাতীয় পর্যায়ের স্বেচ্ছাসেবী সংগঠন "সন্ধানী" এর কার্যক্রম রয়েছে। "সন্ধানী, ইস্ট-ওয়েস্ট মেডিকেল ও আপডেট ডেন্টাল কলেজ ইউনিট" নাম এ এর কার্যক্রম পরিচালিত হয়। এছাড়াও "ইস্ট-ওয়েস্ট মেডিকেল ডিবেটিং ও কুইজ ক্লাব" নামে পৃথক একটি সংগঠন রয়েছে। নিয়মিত ক্রীড়া প্রতিযোগিতা ও বার্ষিক সাংস্কৃতিক অনুষ্ঠান আয়োজিত হয়। এলামনাই এসোসিয়েশনের কাজ শুরু হয়েছে।
মানচিত্র কমিশন

মানচিত্র কমিশন বা কোরিওগ্রাফিক কমিশন () একটি বৈজ্ঞানিক রূপরেখাভিত্তিক প্রকল্প ছিল। ১৮৫০ সালে তৎকালীন নিউ গ্রানাডা প্রজাতন্ত্রের (বর্তমানে - কলম্বিয়ার অঞ্চলবিশেষ) প্রারম্ভিক প্রকল্প হিসেবে ইতালীয় প্রকৌশলী অগাস্তিন কোদাজ্জিকে দায়িত্ব দেয়া হয়েছিল।
মানচিত্র কমিশনের মূল উদ্দেশ্য ছিল - নিউ গ্রানাডা ও এর প্রদেশগুলোর পূর্ণাঙ্গ বিবরণ তৈরী করা। এছাড়াও সেখানকার প্রাকৃতিক সম্পদের উপর গবেষণা ও সম্পদপ্রাপ্তির সম্ভাবনার ন্যায় অর্থনৈতিক বিষয়াদি, যোগাযোগ ব্যবস্থার অবকাঠামো নির্মাণ, আন্তর্জাতিক বাণিজ্য পরিচালনাসহ বিদেশী বিনিয়োগ ও অভিবাসন প্রক্রিয়া এর অন্তর্ভুক্ত ছিল। এছাড়াও, জাতীয় পরিচয়ের স্বার্থে রাজনৈতিক আগ্রহও বিদ্যমান ছিল যেখানে মেস্তিজো সংস্কৃতিতে উত্তরাধিকারীর প্রতিনিধিত্বসূচক গোত্রীয় গণতন্ত্রও বিরাজমান ছিল। দুই ধাঁপে কমিশনের কাজ সম্পন্ন হয়েছিল। প্রথম ধাঁপটি ১৮৫০ থেকে ১৮৫৯ সালে অগাস্তিন কোদাজ্জি’র নেতৃত্বে ও দ্বিতীয়টি ১৮৬০ থেকে ১৮৬২ সময়কালে ম্যানুয়েল পন্স দে লিওনের নেতৃত্বে পরিচালিত হয়েছিল।
মোরিয়া স্পাথুলাটা

মোরিয়া স্পাথুলাটা (বৈজ্ঞানিক নাম:"Moraea spathulata") "Iridaceae" পরিবারের অন্তর্গত "Moraea" গণের অন্তর্ভুক্ত এক প্রজাতির উদ্ভিদ।
কাস্কো ভিয়েজো, পানামা

কাস্কো ভিয়েজো () পানামা সিটির ঐতিহাসিক জেলারূপে পরিচিত। এছাড়াও জেলাটি কাস্কো অ্যান্টিগু বা স্যান ফিলিপ নামেও পরিচিতি পাচ্ছে। ১৬৭৩ সালে এ জেলাটির গোড়াপত্তন ঘটে ও বসতি স্থাপন করা হয়। ১৫৭১ সালে কাছাকাছি থাকা মূল পানামা সিটি ধ্বংস হবার পর, ১৬৭১ সালে পানামা ভিয়েজোর প্রতিষ্ঠা পায়। এরপরই এ জেলাটির উৎপত্তি ঘটে। পরেরটি অবশ্য জলদস্যুদের দ্বারা আক্রান্ত হয়েছিল। ১৯৯৭ সালে এর ঐতিহাসিক গুরুত্বতার কারণে প্যারিসভিত্তিক ইউনেস্কো কর্তৃক বিশ্ব ঐতিহ্যবাহী স্থানের তালিকায় অন্তর্ভূক্তি ঘটে।
পানামা সিটি ১৫ আগস্ট, ১৫১৯ তারিখে প্রতিষ্ঠিত হয়। একশত বায়ান্নো বছর এর স্থায়িত্ব ছিল। জানুয়ারি, ১৬৭১ সালে শহরের গভর্নর জুয়ান পেরেজ দে গুজমানের শাসনামলে শহরটিতে আগুন লেগে যায়। এরপূর্বে জলদস্যু সরদার হেনরি মর্গ্যান শহরটিতে আক্রমণ করে ব্যাপক লুটতরাজ পরিচালনা করেন। ১৬৭২ আসলে অ্যান্টোনিও হার্নান্দেজ দে কর্ডোবা নতুন শহরের অবকাঠামো নির্মাণে অগ্রসর হন। ২১ জানুয়ারি, ১৬৭৩ তারিখে তিনি এর সন্ধান পান। এই শহরটি সম্পূর্ণভাবে উপত্যকায় নির্মিত হয়েছে যার চারদিকে সাগর দিয়ে ঘেরা ও মজবুত দেয়াল তৈরি করে প্রতিরক্ষা ব্যবস্থার নিশ্চায়ন করা হয়েছে। বর্তমানে এই স্থানটি সংরক্ষিত অবস্থায় আছে। আধুনিক পানামা নগরীর প্রথম প্রতিষ্ঠান ও ভবন রয়েছে। এছাড়াও এটি কাস্কো ভিয়েজো নামে পরিচিত যার স্পেনীয় অর্থ হচ্ছে প্রাচীন শহর।
বোসাস জীবমণ্ডল সংরক্ষিত এলাকা

বোসাস জীবমণ্ডল সংরক্ষিত এলাকা () নিকারাগুয়ার জিনোতেগা রাজ্যের উত্তরাঞ্চলীয় এলাকায় অবস্থিত। পার্বত্য ক্রান্তীয় এ বনটি হন্ডুরাসের সীমান্তবর্তী এলাকায় রয়েছে। ১৯৯৭ সালে ইউনেস্কো জীবমণ্ডল সংরক্ষণের আওতায় এ এলাকাটিকে অন্তর্ভুক্ত করে। বনটির আয়তন প্রায় ২০,০০০ বর্গকিলোমিটার বা বিশ লক্ষ হেক্টর। বনটি মৌলিকসহ নিরপেক্ষ এলাকায় অবস্থান করছে। দেশটির মোট স্থলভাগের ১৫% দখল করে আছে বোসাস এলাকাটি। ফলশ্রুতিতে ব্রাজিলের আমাজন বনাঞ্চলের পর পশ্চিম গোলার্ধ্বের দ্বিতীয় সর্বোচ্চ বৃষ্টিপ্রবণ বনে পরিণত করেছে। বোসাসের অধিকাংশ এলাকাই এখনো অনাবিষ্কৃত অবস্থায় রয়েছে ও জীববৈচিত্র্যের প্রাচুর্য্যতা বিদ্যমান।
বোসাস জীবমণ্ডল সংরক্ষণাগার সান্দানিস্তা অভ্যুত্থানকালীন সময়ে প্রতিষ্ঠা করা হয়েছিল। পাশাপাশি চামোরো সরকার আরও তিনটি বিরাট আকারের সংরক্ষণাগার গড়ে তুলে। তন্মধ্যে, বোসাস সর্ববৃহৎ সংরক্ষণাগারের মর্যাদা লাভ করে। এর গুরুত্বপূর্ণ বিষয় ছিল প্রায় ৭% ভূমি নিকারাগুয়ার ভূমিতে চলে যায়। বোসাস প্রতিষ্ঠা করার পর থেকে ধারণা করা হয়েছিল যে, অঞ্চলের সাংবিধানিক অধিকার নিশ্চয়তাকল্পে আঞ্চলিক স্বায়ত্তশাসন ব্যবস্থা গড়ে উঠবে। এরফলে সান্দানিস্তা সরকার ক্যারিবীয় উপকূলবর্তী দুইটি অঞ্চলে সরকারের উদ্দেশ্য বাস্তবায়নকল্পে দুইটি স্বায়ত্ত্বশাসিত অঞ্চল অনুমোদন করে।
বোসাস এলাকায় নিকারাগুয়ার দুইটি আদিবাসী জনগোষ্ঠীর বাসস্থান রয়েছে। সুমো ও মিস্কিতো জনগোষ্ঠীকে নিয়ে গড়া এ এলাকায় প্রাকৃতিক সম্পদের প্রাচুর্যতা বেশ লক্ষ্যণীয়। অধিকাংশক্ষেত্রেই গাছের কাঠ ও স্বর্ণ খনিতে মজুদ রয়েছে। ১৩০,০০০ অধিবাসী সমৃদ্ধ এলাকায় নিজ সীমারেখায় জীবনধারনের উপযোগী কৃষিকাজে জড়িত রয়েছেন। তন্মধ্যে, ৩৫,০০০ লোকই আদিবাসী মিস্কিতো ও সুমো জনগোষ্ঠীর।
এর নামটিতে তিনটি প্রাকৃতিক বৈশিষ্ট্য বিরাজমান। বোকে নদী, সাসলায়া পর্বত ও ওয়াসপুক নদী। নিকারাগুয়ার সাসলায়া জাতীয় উদ্যানের মাঝ দিয়ে এগুলো রয়েছে। কর্ডিলেরা ইসাবেলা সংরক্ষিত এলাকা অতিক্রম করেছে। কোকো নদী বা রিও কোকো উত্তরাঞ্চলীয় সীমান্তবর্তী এলাকায় উৎপত্তি লাভ করেছে যা হন্ডুরাসের রাজনৈতিক অঞ্চল এর সাথে জড়িত।
প্রায় ১০,০০০ বর্গকিলোমিটার বোসাসের বনভূমিতে রয়েছে। আনুমানিক ১,০০,০০০ থেকে ২,০০,০০০ পোকামাকড় প্রজাতির কথা বলা হলেও এ সংখ্যা আরও বেশি। কিন্তু, অনাবিষ্কৃত দুর্গম এলাকা হওয়ায় এর সঠিক সংখ্যা নির্ণয় করা বেশ দূরূহ ব্যাপার। বোসাসের উদ্ভিদকূলে বিরাট সমারোহ। রসালো ও লতাজাতীয় গাছের প্রজাতির সংখ্যা হাজার হাজার। এছাড়াও, মেরুদণ্ডী ও অমেরুদণ্ডী প্রাণীও যথেষ্ট সংখ্যায় সমৃদ্ধ। কুয়েতজাল ও গুয়াকামায়া উল্লেখযোগ্য সংখ্যায় বিদ্যমান। পাশাপাশি, আমেরিকা অঞ্চলের সর্ববৃহৎ ও সর্বাধিক শক্তিশালী হার্পি ঈগলের (হার্পিয়া হার্পিজা) বাসস্থান এখানে। ৭০০-এর কম প্রজাতির পাখি সংরক্ষিত এলাকাসহ নিকারাগুয়ায় বিদ্যমান। পুমা ও জাগুয়ারকে খাদ্য শৃঙ্খল রক্ষার্থে গুরুত্বপূর্ণ ও শক্তিশালী খাদকরূপে বিবেচনা করা হয়। এগুলো সংরক্ষণাগারে রয়েছে। এদের প্রিয় শিকার টাপির (টাপিরাস বেয়ার্ডি) এর বাসস্থান একে কেন্দ্র করেই গড়ে উঠেছে।
টর্ট

টর্ট এর উদ্ভব মূলত ল্যাটিন শব্দ "Toram" থেকে, যার অর্থ দাঁড়ায় ভুল, অর্থাৎ যে দেওয়ানি ভুল আমল যোগ্য। বাংলাদেশে টর্ট কি, তা সম্পর্কে যথাযথভাবে কোথাও, অর্থাৎ সংবিধানে বা কোন আইনে উল্লেখ করা নেই। তবে, বাংলাদেশ সহ আমদের এই ভারতীয় উপমাহাদেশের যতগুলো দেশ ব্রিটিশ সাম্রাজ্যের অন্তর্গত ছিল, সকল দেশের আইন ব্যাবস্থায় কমন ল-এর প্রভাব দেখা যায়। বাংলাদেশ-ও এর ব্যাতিক্রম নয়। টর্ট এর উৎপত্তি ইংল্যান্ডে, তাই এর সরাসরি উল্লেখ বাংলাদেশের সংবিধান বা কোন আইনে না থাকলেও, এখতিয়ারভুক্ত আদালতে এর আমলযোগ্যতা রয়েছে।
টর্ট সম্পর্কে সুনির্দিষ্ট কোন সংজ্ঞা এখনো পর্যন্ত দেওয়া সম্ভব হয়নি। এটি মুলত ধারণা এবং "লিগ্যাল ম্যাক্সিমের" উপর ভিত্তি করে বর্তমান রয়েছে। তবে এখন পর্যন্ত স্যালমন্ডের অভিমতটি সর্বাধিক গ্রহণযোগ্য হিসেবে বিবেচিত, যেখানে তিনি বলেছেন,
"Tort is a civil wrong for which the remedy in common law action for unliquidated damages, and which is not exclusively the breach of a contrat, or, the breach of a trust, or, other merely equitable obligation".
যার অর্থ দাঁড়ায়,
"টর্ট এমন এক প্রকারের প্রতিকার যা দেওয়ানি ক্ষতিসাধনের দরুন প্রদান করা হয়; যা পারতপক্ষে চুক্তিভঙ্গ, বিশ্বাসভঙ্গ বা এই জাতীয় ন্যায়সম্মত দায়ের অন্তর্গত নয়।"
কমন ল

ব্রিটিশ সাম্রাজ্যের অন্তর্গত কলোনি সমূহ যা পরবর্তীতে স্বাধীন ও সার্বভৌম দেশ হিসেবে আত্মপ্রকাশ করে, সেইসকল দেশসমূহে ইংরেজদের প্রণীত আইনের প্রভাব দেখা যায়; আইনের এই ব্রিটিশ সাম্রাজ্যের প্রভাবই মূলত কমন ল। বাংলাদেশ, ভারত, পাকিস্তান, শ্রীলঙ্কা সহ বিভিন্ন দেশ, যারা ব্রিটিশ সাম্রাজ্যের প্রাক্তন কলনি, তারা কমন ল দেশ হিসেবে চিহ্নিত হয়ে থাকে।
দণ্ডবিধি, ১৮৬০, দেওয়ানী কার্যবিধি ১৯০৮, ফৌজদারি কার্যবিধি ১৮৯৮, তামাদি আইন ১৯০৮, রেজিস্ট্রেশন আইন ১৯০৮ সহ বিভিন্ন আইন, যা ১৯ শতকের দিকে প্রণীত ও কার্যকরী হয়, এগুলোর মুল নির্যাস এখনো কমন ল দেশগুলোতে পরিলক্ষিত হয়।
ফজলে হুসাইন

এ.কে.এম. ফজলে হুসাইন যন্ত্র প্রকৌশল, পদার্থবিজ্ঞান, এবং পৃথিবী ও পরিবেশবিষয়ক বিজ্ঞান এর অধ্যাপক। তিনি হাউস্টন বিশ্ববিদ্যালয় এর Institute of Fluid Dynamics & Turbulence এর পরিচালক এবং শাবিপ্রবির উপদেষ্টা বোর্ডের সদস্য ছিলেন। তিনি বর্তমানে টেক্সাস টেক ইউনিভার্সিটিতে সিনিয়র অধ্যাপক হিসেবে কর্মরত রয়েছেন।
হুসাইন বুয়েট থেকে অনার্স করেন। এরপর স্ট্যানফোর্ড ইউনিভার্সিটি থেকে ১৯৬৬ এবং ১৯৬৯ এ যথাক্রমে মাস্টার্স ও উইলিয়াম ক্রেইগ রেয়নল্ড এর অধীনে পিএইচিডি করেন। হুসাইন জনস হপকিন্স বিশ্ববিদ্যালয় এ লেসলি এস.জি. কোভাসজিনায় ও স্ট্যানলি করসিনের সাথে পোস্ট ডক্টরাল ফিলো ছিলেন।
Nonlinear Dynamics of Structures, World Scientific, 1991
কাপ্রোনা রান্সোন্নেত্তি

কাপ্রোনা রান্সোন্নেত্তি (বৈজ্ঞানিক নাম: "Caprona ransonnettii (Felder)") এক প্রজাতির ছোট আকারের প্রজাপতি। এরা ‘হেসপেরায়িডি’ গোত্রের এবং 'পায়ারজিনি' উপগোত্রের সদস্য।
ভারতে প্রাপ্ত কাপ্রোনা রান্সোন্নেত্তি এর উপপ্রজাতিসমূহ হল-
কাপ্রোনা রান্সোন্নেত্তিদের ভারতের বিহার, উত্তরাঞ্চল থেকে অরুণাচল প্রদেশ পর্যন্ত দেখা যায়। এছাড়া পাকিস্তান, শ্রীলঙ্কা, মায়ানমার এও দেখা মেলে।
প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-
সামনের ডানার উপরিপৃষ্ঠের বর্ণ কালচে অথবা ধূসর ও কমলা হলুদ বাদামীর মিশ্রণ। সামনের ডানার শীর্ষভাগের কাছে ৩টি ছোট প্রায় সাদা এবং ঈষৎ নীলচে সাদা ছোপ চোখে পড়ে। কখনো সখনো শীর্ষভাগের এই ৩টি ছোপ (প্রি-এপিকাল ছোপ এর নিচে একটি অথবা দুটি খুব ছোট ছোপ তেরচা ভাবে অবস্থান করতে দেখা যায়। সেল এর ভিতর শেষপ্রান্তে দুটি সাদা অথবা ঈষৎ নীলচে সাদা ছোপ, উপরের ও মধ্যবর্তী শিরাদুটির মাঝে একটি সরু লম্বাটে ছোপ এবং তার পার্শ্ববর্তী একটি বড় সাদা (ঈষৎ নীলচে সাদা) ছোপ এবং এর পরে আরও দুটি ছোট তীর্যক ভাবে অবস্থিত ছোপ বর্তমান। এছাড়া পার্শ্ব প্রান্তিক (টার্মিনাল) দুই সারি ফ্যাকাশে ও অস্পষ্ট অর্ধচন্দ্রাকৃতি ছোপের সারি রয়েছে। পিছনের ডানায় ডিসকাল অংশের মধ্যভাগে একটি ম্যাকুলার, ফ্যাকাসে কমলা হলুদ বন্ধনী বর্তমান যার মধ্য দিয়ে ভাগ করে যাওয়া বাদামী শিরাগুলি প্রতীয়মান। সেল এর ভিতর শেষভাগে একটি ছোট ছোপ চোখে পড়ে। ডিসকাল অংশের বর্হিঃভাগ ধূসর বাদামী রঙ্গে ছাওয়া। সিলিয়া উভয় ডানাতেই সাদা, তবে মাঝে মাঝে সামান্য অংশে কালো।
সামনের ডানা পুরুষের অনুরূপ ছোপ এবং পার্শ্বপ্রান্তিক (টার্মিনাল) অর্ধচন্দ্রাকৃতি ছোপের সারি যুক্ত তবে ছোপগুলি অধিক সুস্পষ্ট। স্ত্রী নমুনায় পিছনের ডানাস্থ ডিসকাল বন্ধনীটি অপেক্ষাকৃত বেশি স্পষ্ট এবং ধূসর রঙের বেষ্টনী দ্বারা সুস্পষ্টভাবে সীমায়িত।
সামনের ডানার নিম্নতল ফ্যাকাশে বাদামী এবং বেসাল অংশ ধূসর সাদা রঙের ছাওয়া। সাদা ছোপগুলি বাইরের দিকে ফ্যাকাসে কালো ছোট দাগ দ্বারা সীমায়িত। পিছনের ডানা ধূসর সাদা এবং ঈষৎ নীলচে আভাযুক্ত। টার্মিনাল রেখাটি শুধুমাত্র বাদামী। ডিসকাল অংশে বাঁকানো একসারি ছোট ফ্যাকাশে কালচে ছোপ বিদ্যমান।
Mr. de Niceville, কাপ্রোনা রান্সোন্নেত্তি এর শুষ্কঋতুরূপটির নামকরণ করেছেন "Abaratha taylorii"। শুষ্কঋতুরূপটি উপরিতলে কালচে বাদামীর পরিবর্তে কমলা হলুদ হয়। আর্দ্ররূপটির ন্যায় শুষ্করূপে পিছনের ডানার ডিসকাল অংশে দাগ ছোপ থাকে না। Mr. de Niceville এর একটি অনুরূপ উপপ্রজাতি খুঁজে পেয়েছেন যার নাম "Caprona tissa"।
আব্দুল্লাহ আল মামুন (বিজ্ঞানী)

আব্দুল্লাহ আল মামুন (জন্ম: ৩১ ডিসেম্বর, ১৯৬৬), যিনি এ এ মামুন নামে অধিক পরিচিত একজন বাংলাদেশী প্লাজমা পদার্থবিজ্ঞানী। তিনি ঢাকাস্থ জাহাঙ্গীরনগর বিশ্ববিদ্যালয়ের পদার্থবিদ্যা বিভাগের অধ্যাপক।
১৯৬৬ সালের ৩১ ডিসেম্বর জন্মগ্রহণ করেন। এবং তিনি ধামরাইয়ের কুশুরা আব্বাস আলী উচ্চ বিদ্যালয় হতে মাধ্যমিক শেষ করেন এবং সরকারি বিজ্ঞান কলেজ থেকে কৃতিত্বের সাথে এইচএসসি পাস করেন। মামুন জাহাঙ্গীরনগর বিশ্ববিদ্যালয় থেকে পদার্থবিজ্ঞানের উপর বিএসসি ও এমএসসি করেন। কমনওয়েলথ স্কলারশিপ এবং ফেলোশিপ প্ল্যানের অংশ হিসেবে, তিনি ইউনিভার্সিটিঅব এসটি এন্ড্রুস থেকে প্লাজমা পদার্থবিজ্ঞানের উপর পিএইচডি লাভ করেন।
মামুন পরবর্তীতে জার্মানি এবং যুক্তরাজ্য থেকে পোস্টডক্টরাল অধ্যয়ন করেন।
মামুন চার শতাধিক গবেষণামূলক নিবন্ধ প্রকাশ করেছেন। ইন্সটিটিউট অব ফিজিক্স (লন্ডন) ডাস্টি প্লাজমার উপর লেখা তার পাঠ্যবই প্রকাশ করেছে।
বলবো কথা বাসর ঘরে

বলবো কথা বাসর ঘরে শাহ মোঃ সংগ্রাম পরিচালিত ২০০৯ সালের বাংলাদেশী প্রণয়ধর্মী চলচ্চিত্র। ছবিটির কাহিনী ও সংলাপ রচনা করেছেন কমল সরকার এবং চিত্রনাট্য রচনা করেছেন শাহ মোঃ সংগ্রাম। মাতৃছায়া চলচ্চিত্রের ব্যানারে ছবিটি প্রযোজনা করেছেন উমর ফারুক। এতে প্রধান চরিত্রে অভিনয় করেছেন শাকিব খান, শাবনূর, সাহারা, ওমর সানি প্রমুখ।
চলচ্চিত্রটি ২০০৯ সালের ৮ মে বাংলাদেশে মুক্তি পায় এবং ব্যবসাসফল হয়। এই চলচ্চিত্রের অভিনয়ের জন্য শাবনূর ১২তম মেরিল-প্রথম আলো পুরস্কারে তারকে জরিপে শ্রেষ্ঠ চলচ্চিত্র অভিনেত্রী বিভাগে পুরস্কৃত হন এবং শাকিব খান শ্রেষ্ঠ চলচ্চিত্র অভিনেতা বিভাগে মনোনীত হন।
বলবো কথা বাসর ঘরে ছবিটির গানের সুর ও সঙ্গীত পরিচালনা করেছেন শওকত আলী ইমন এবং আবহ সঙ্গীত পরিচালনা করেছেন আলাউদ্দিন আলী। গানের কথা লিখেছেন কবির বকুল।
যে আমার মন কে‌ড়ে‌ছে
পল হেইম্যান

পল হেইম্যান (জন্ম: ১১ সেপ্টেম্বর ১৯৬৫) হলেন একজন মার্কিন বিনোদন প্রযোজক, লেখক, অভিনেতা, বিপণনকারী, প্রবর্তক, পেশাদার কুস্তি ব্যবস্থাপক এবং ভাষ্যকার। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই র ব্রান্ডের কুস্তিগির ব্রক লেসনারের ম্যানেজারের দায়িত্ব পালন করছেন। ১৯৯৩ হতে ২০০১ পর্যন্ত হেইম্যান ছিলেন এক্সট্রিম চ্যাম্পিয়নশিপ রেসলিং (ইসিডাব্লিউ) এর মালিক এবং সৃজনশীল শক্তি ছিলেন। ইসিডাব্লিউ এর মালিক এবং সেটি চালানোর পূর্বে, তিনি তার রিংয়ের নাম পল ই. ডেঞ্জারাসলি নামে ওয়ার্ল্ড চ্যাম্পিয়নশিপ রেসলিং (ডাব্লিউসিডাব্লিউ) এবং অন্যান্য কুস্তি চ্যাম্পিয়নশিপের কুস্তিগিরদের ম্যানেজারের দায়িত্ব পালন করেছেন। তিনি নিউ ইয়র্ক সিটির "লুকিং৪ল্যারি" এর সহ-মালিক ছিলেন, যেটি পরবর্তীতে "এডভার্টাইসিং এজ" এর টপ ১০০ গ্লোবাল মার্কেটার্সের অন্তর্ভুক্ত হয়।
ডাব্লিউডাব্লিউইতে, হেইম্যান রেকর্ড ৫ জন ডাব্লিউডাব্লিউই চ্যাম্পিয়নের ম্যানেজার ছিলেন: ব্রক লেসনার, বিগ শো, কার্ট এঙ্গেল, রোব ভ্যান ড্যাম এবং সিএম পাংক। সমালোচকরা তার কুস্তিগিরদের পরিচালন করার এবং মাইকে কথা বলার যোগ্যতার প্রশংসা করে থাকেন। হেইম্যান বিক্ষিপ্তভাবে কয়েকটি কুস্তি খেলাতেও অংশগ্রহণ করেছেন। তার উল্লেখযোগ্য ম্যাচ হলো ২০০২ সালের র‍্যাবেলিয়নে ডাব্লিউডাব্লিউই চ্যাম্পিয়নশিপের খেলাটি।
হেইম্যান দুই সন্তানের পিতা।
হেইম্যান অনিদ্রায় ভোগেন। তিনি একজন চলচ্চিত্র উত্সাহী যিনি "অ্যাঞ্জেলস উইথ ডার্টি ফেসেস (1938)" এবং "লিওন: দ্য প্রফেশনাল (1994)" কে তার প্রিয় চলচ্চিত্র হিসাবে উল্লেখ করেছেন এবং পাঙ্ক সংগীতশিল্পী হেনরি রোলিন্সের একজন দুর্দান্ত ভক্ত, যাকে তিনি "সবচেয়ে নিম্নমানের সামাজিক ভাষ্যকারদের একজন হিসাবে বর্ণনা করেছেন সেখানে"। প্রাক্তন ECW কুস্তিগির টমি ড্রিমার ড্রিমার এবং অন্যান্য ECW কুস্তিগির উভয়ের সাথে হেইম্যানের আর্থিক দুর্ব্যবহার করার কারণে রেসেলম্যানিয়া এক্স-সেভেনে হেইম্যানকে কীভাবে হত্যা করার পরিকল্পনা করেছিলেন সে সম্পর্কে কথা বলেছেন।
সামোয়া জো

নুফোলাউ জয়েল "জো" সেনোয়া (জন্ম: মার্চ ১৭, ১৯৭৯), অধিক পরিচিত তার রিংয়ের নাম সামোয়া জো নামে, হলেন একজন মার্কিন পেশাদার কুস্তিগির, যিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই র ব্র্যান্ডে নামে কুস্তি করেন। তিনি পূর্বে অধিক পরিচিত ছিলেন টোটাল ননস্টপ অ্যাকশন রেসলিং (টিএনএ) এবং রিং অফ অনার (আরওএইচ) এ অতিবাহিত সময়ের জন্য।
২০০২ সালে, জো নিজেকে একজন প্রতিষ্ঠিত কুস্তিগির হিসেবে পরিণত করেন রিং অফ অনারে। যেখানে তিনি আরওএইচ ওয়ার্ল্ড চ্যাম্পিয়নশিপ জয়লাভ করেন, যেটিতে তিনি রেকর্ড মে ২০০৩ হতে ডিসেম্বর ২০০৪ পর্যন্ত ২১ মাস রাজত্ব করেন। অতঃপর তিনি টোটাল ননস্টপ অ্যাকশন রেসলিংয়ে যোগদান করেন। সেখানে তিনি অভিষেকের পর টানা ১৯ মাস অপরাজিত ছিলেন। টিএনএতে তিনি ১ বার টিএনএ ওয়ার্ল্ড হেভিওয়েট চ্যাম্পিয়নশিপ, ৫ বার টিএনএ এক্স বিভাগ চ্যাম্পিয়নশিপ, ২ বার টিএনএ ওয়ার্ল্ড ট্যাগ টিম চ্যাম্পিয়নশিপ এবং ১ বার টিএনএ টেলিভিশন চ্যাম্পিয়নশিপ জয়লাভ করেন। এর মাধ্যমে তিনি টিএনএর ট্রিপল মুকুট এবং গ্র্যান্ড স্লাম সম্পন্ন করেন।
তিনি আন্তর্জাতিকভাবে বিভিন্ন স্বাধীন সার্কিটের কুস্তি চ্যাম্পিয়নশিপে কুস্তি করেছেন। সেখানে তিনি বেশ কয়েকটি চ্যাম্পিয়নশিপ জয়লাভ করেন, তার মধ্যে উল্লেখযোগ্য হলো: প্রো রেসলিং নোয়াহতে জিএইচসি ট্যাগ টিম চ্যাম্পিয়নশিপ (ম্যাগনাসের সাথে) এবং প্রো রেসলিং জিরো১ এ উদ্বোধনী এনডাব্লিউএ আন্তর্জাতিক ট্যাগ টিম চ্যাম্পিয়নশিপ (রায়ান সাকোডার সাথে) জয়লাভ করেছেন। ২০১৫ সালের ফেব্রুয়ারিতে তিনি টিএনএ থেকে চলে আসেন। এরপর সংক্ষিপ্তভাবে তিনি রিং অফ অনারসহ বেশ কয়েকটি স্বাধীন সার্কিটে কুস্তি করেছেন।
২০১৫ সালের মে মাসে, জো আনুষ্ঠানিকভাবে ডাব্লিউডাব্লিউইর সাথে সংযুক্ত হন। তখন তিনি ডাব্লিউডাব্লিউইর উন্নয়নশীল ব্রান্ড ডাব্লিউডাব্লিউই এনএক্সটিতে কুস্তি করেছেন এবং ২০১৬ সালে জুনে তিনি ডাব্লিউডাব্লিউইর প্রধান রোস্টারে অন্তর্ভুক্ত হন। জো হচ্ছেন প্রথম বারের মতো দুই বারের এনএক্সটি চ্যাম্পিয়ন।
প্যাক (কুস্তিগির)

বেঞ্জামিন "বেন" সাটারলি (জন্ম: ২২ আগস্ট ১৯৮৬) হলেন একজন ইংলিশ পেশাদার কুস্তিগির। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই র ব্র্যান্ডের ক্রুজারওয়েট বিভাগে নেভিল নামে কুস্তি করেন। তিনি পূর্বে ডাব্লিউডাব্লিউইর উন্নয়নমূলক ব্রান্ড ডাব্লিউডাব্লিউই এনএক্সটি অ্যাড্রিয়ান নেভিল নামে কুস্তি করেছেন, যেখানে তিনি ১ বারের এনএক্সটি চ্যাম্পিয়ন ছিলেন। তিনি হচ্ছেন বর্তমান ডাব্লিউডাব্লিউই ক্রুজারওয়েট চ্যাম্পিয়ন।
কমিউনিটি বেজড মেডিকেল কলেজ, বাংলাদেশ

কমিউনিটি বেজড মেডিকেল কলেজ ময়মনসিংহ জেলায় অবস্থিত একটি বেসরকারি মেডিকেল কলেজ। এটি ১৯৯৫ সাল হতে কমিউনিটি হেলথ ফাউন্ডেশন বাংলাদেশ এর মাধ্যমে পরিচালিত হচ্ছে।
এখানে ১ বছর মেয়াদি ইন্টার্নশিপসহ স্নাতক পর্যায়ের ৫ বছর মেয়াদি এম.বি.বি.এস. শিক্ষাক্রম চালু রয়েছে।
ময়মনসিংহ শহর থেকে ১০ কি.মি দূরে চুরখাইয়ের উইনারপাড় এলাকায় ১৯৯৫ সনে ১৩ একর জমির উপর প্রতিষ্ঠিত হয়।
মেডিকেল কলেজ উন্নত শিক্ষার পাশাপাশি মানসম্মত চিকিৎসা সেবা প্রদান করে থাকে। ছাত্রছাত্রীদের প্রশিক্ষণের জন্য কলেজের সাথে তৈরী করা হয়েছে ৬৫০ শয্যা বিশিষ্ট একটি হাসপাতাল। ছাত্রছাত্রীদের জন্য রয়েছে বিশাল ক্যাম্পাস এবং আবাসিক হোস্টেল।
৬টি লেকচার হল, ১২টি টিউটোরিয়াল হল,৬টি ল্যাবরেটরি, ৪টি জাদুঘর, ৪টি রিডিং রুম, ৩টি সেমিনার হল সহ একটি লাইব্রেরী আছে।
কিং খান (চলচ্চিত্র)

কিং খান ২০১১ সালের বাংলাদেশী অ্যাকশনধর্মী রোমান্টিক চলচ্চিত্র। ছবিটি রচনা ও পরিচালনা করেছেন মোহাম্মদ হোসেন জেমী এবং প্রযোজনা করেছেন মোহাম্মদ খোরশেদ আলম। এতে নাম ভূমিকায় অভিনয় করেছেন শাকিব খান। অন্যান্য প্রধান চরিত্রে অভিনয় করেছেন অপু বিশ্বাস, লামিয়া মিমো, মিশা সওদাগর ও কাবিলা।
চলচ্চিত্রটি ২০১১ সালের ৭ নভেম্বর ঈদুল আযহায় বাংলাদেশে মুক্তি পায়। ছবিটি ব্যবসায়িকভাবে হিট হয়। এই ছবিতে অভিনয়ের জন্য শাকিব খান শ্রেষ্ঠ চলচ্চিত্র অভিনেতা বিভাগে ইউরো-সিজেএফবি পারফরমেন্স পুরস্কার ও মেরিল-প্রথম আলো পুরস্কার লাভ করেন।
কিং খান ছবির সঙ্গীত পরিচালনা করেছেন আলী আকরাম শুভ ও আনন।
ললিত মোহন নাথ

ললিত মোহন নাথ (১ নভেম্বর ১৯৩৫ - ২ জুলাই ২০১৬) বাংলাদেশের একজন নিউক্লিয়ার পদার্থবিজ্ঞানী ছিলেন। তিনি ঢাকা বিশ্ববিদ্যালয়ের পদার্থবিজ্ঞান বিভাগের অধ্যাপক ছিলেন।
নাথ পদার্থবিজ্ঞানে অনার্সে প্রথম শ্রেণিতে প্রথম এবং মাস্টার্স প্রথম শ্রেণিতে দ্বিতীয় হন। এরপর তিনি এডিনবার্গ বিশ্ববিদ্যালয়ে পিএইচিডি ডিগ্রীর জন্য যান। ১৯৬৪ সালে সুপারভাইজার নিকোলাস কেম্মের এবং পিটার ডব্লিউ.হিগসের অধীনে তিনি তাত্ত্বিক পদার্থবিজ্ঞানের উপর পিএইচিডি ডিগ্রী লাভ করেন।
নাথ ১৯৭২ এর সেপ্টেম্বরে (স্বাধীনতার পরে) ঢাকা বিশ্ববিদ্যালয়ে যোগ দেন এবং ২০০১ এর জুন পর্যন্ত শিক্ষকতা করেন। তিনি ১৯৮১ সালে বিশ্ববিদ্যালয়ের অধ্যাপক এবং ১৯৯৪-১৯৯৬ পর্যন্ত পদার্থবিজ্ঞান বিভাগের ডীন হিসেবে কর্মরত ছিলেন। তিনি ঢাকা বিশ্ববিদ্যালয়ের জগন্নাথ হলের ১৯৮৩ এর সেপ্টেম্বর থেকে ১৯৮৬ এর অক্টোবর পর্যন্ত প্রভোস্ট ছিলেন।
নাথ; কানাডার ওয়েস্টার্ন ইউনিভার্সিটিতে ১৯৭১ এর ডিসেম্বর থেকে ১৯৭২ এর জুন পর্যন্ত, ফ্লোরিডা স্টেট ইউনিভার্সিটিতে ১৯৬৯ এর আগস্ট থেকে ১৯৭১ এর নভেম্বর পর্যন্ত এবং পুরেডে বিশ্ববিদ্যালয়ে ১৯৬৭ এর সেপ্টেম্বর থেকে ১৯৬৯ এর আগস্ট মাস পর্যন্ত ভিজিটিং স্কলার ছিলেন।
নাথ ইতালীর International Center for Theoretical Physics (ICTP) তে ১৯৬৭ সালের জানুয়ারী থেকে আগস্ট পর্যন্ত প্রফেসর আব্দুস সালামের সহযোগী ছিলেন। তিনি বাংলাদেশ আণবিক শক্তি কমিশনে ১৯৬৪ সালের ডিসেম্বর থেকে ১৯৬৬ সালের ডিসেম্বর পর্যন্ত ঊর্ধ্বতন বৈজ্ঞানিক কর্মকর্তা হিসেবে কাজ করেছিলেন।
নাথ বাংলাদেশ পূজা উৎযাপন পরিষদ এবং মহানগর সার্বজনীন পূজা কমিটির প্রেসিডেন্টও ছিলেন।
গুরুদয়াল সরকারি কলেজ

গুরুদয়াল সরকারি কলেজ বাংলাদেশের কিশোরগঞ্জ জেলায় অবস্থিত একটি সরকারি উচ্চ মাধ্যমিক ও ডিগ্রি কলেজ। কলেজটি ঢাকা শিক্ষা বোর্ড এবং জাতীয় বিশ্ববিদ্যালয়ের অধিভুক্ত।
১৯৪৩ সালে তৎকালীন শিক্ষামন্ত্রী খান বাহাদুর আব্দুল করিম সাহেব ও শিক্ষানুরাগী আইনজীবী জিল্লুর রহমান এর পৃষ্ঠপোষকতায় ‘‘কিশোরগঞ্জ কলেজ’’ নামে গুরুদয়াল কলেজ প্রতিষ্ঠিত হয়। প্রাথমিক ভাবে রাখুয়াইল পাট গবেষণা কেন্দ্রের পাশে সিএন্ডবি এর ডাক বাংলোতে শিক্ষা কার্যক্রম শুরু হয় ও ড. ডি. এল. দাস প্রতিষ্ঠাকালীন অধ্যক্ষ হিসেবে দায়িত্ব পালন করেন। ১৯৪৫ সালে কৈবর্তরাজ গুরুদয়াল সরকার কলেজটির আর্থিক দূর্দশা মেটাতে ও শিক্ষা কার্যক্রম সম্প্রসারণ করতে বিনাশর্তে তৎকালীন পঞ্চাশ হাজার টাকা দান করেন ও এই অর্থ দিয়ে কলেজটির জন্য নিজস্ব জমি ও কলেজ ভবন নির্মিত হয়। তার প্রতি কৃতজ্ঞতা থেকে কলেজটির নতুন নামকরণ হয় ‘‘গুরুদয়াল কলেজ’’। ঐ বছরই কলেজটিতে স্নাতক শ্রেনী কার্যক্রম চালু করা হয়। ১৯৪৮ সালে বিজ্ঞানী সত্যেন বসুর পরামর্শে কলেজটিতে বিজ্ঞান শাখা যুক্ত করা হয়। ড. ডি.এল. দাসের পরে অধ্যক্ষ ওয়াসীমুদ্দিন কলেজটির উন্নয়নে উল্লেখযোগ্য অবদান রাখেন। ১৯৮০ সালে কলেজটির সরকারীকরণ করা হয়।
বর্তমানে গুরুদয়াল সরকারী কলেজে ১৮টি বিষয়ে স্নাতক এবং ৬টি বিষয়ে স্নাতকোত্তর কোর্স চালু রয়েছে।
বিজ্ঞান অনুষদ
জীবন ও পৃথিবী বিজ্ঞান অনুষদ
কলা অনুষদ
সামাজিক বিজ্ঞান অনুষদ
ব্যাবসায় শিক্ষা অনুষদ
আদরের জামাই

আদরের জামাই শাহাদাত হোসেন লিটন পরিচালিত ২০১১ সালের বাংলাদেশী প্রণয়ধর্মী চলচ্চিত্র। ছবির কাহিনি ও চিত্রনাট্য রচনা করেছেন আবদুল্লাহ জহির বাবু। আশীর্বাদ চলচ্চিত্রের ব্যানারে ছবিটি প্রযোজনা করেছেন দিল মোহাম্মদ দিলু। এতে প্রধান চরিত্রে অভিনয় করেছেন শাকিব খান, অপু বিশ্বাস, নিপুণ আক্তার। এছাড়া পার্শ্ব চরিত্রে অভিনয় করেছেন মিশা সওদাগর, সাদেক বাচ্চু, রেহানা জলি, কাবিলা ও যুবরাজ।
ছবিটি ২০১১ সালের ৩০ ডিসেম্বর বাংলাদেশে মুক্তি পায়। এই চলচ্চিত্রে অভিনয়ের জন্য শাকিব খান ও নিপুণ আক্তার ১৪তম মেরিল-প্রথম আলো পুরস্কারে সমালোচনা শাখায় যথাক্রমে শ্রেষ্ঠ চলচ্চিত্র অভিনেতা ও শ্রেষ্ঠ চলচ্চিত্র অভিনেত্রীর মনোনায়ন পেয়েছিলেন।
শিল্পপতি আসলাম চৌধুরী তার মেয়ে গহনাকে বিয়ে দেয়ার জন্য ভাল পাত্রের খোঁজ করছেন। ঠিক ঐ সময় ছদ্মবেশী মিনহাজ সাউদ তার ভাই মিনহাজ দাউদকে নিয়ে আসেন গহনার সাথে বিয়ে দেবার জন্য। কিন্তু সব যখন ভালোই চলছিলো, তখনই সাজু নামের এক ছেলে জালিয়াতি করে আসলাম চৌধুরীর সব সম্পত্তি আত্মসাৎ করে এবং গহনাকে বিয়ে করে। আর এই কারণে আসলাম চৌধুরী যখন সাজুকে হত্যা করার জন্য সন্ত্রাস ভাড়া করে, তখনই বের হয়ে আসে সাজুর সত্যিকার পরিচয়।
আদরের জামাই চলচ্চিত্রের সঙ্গীত পরিচালনা করেছেন আলী আকরাম শুভ। গানে কণ্ঠ দিয়েছেন এন্ড্রু কিশোর, রুমানা মোর্শেদ কনকচাঁপা ও কুমার বিশ্বজিৎ।
ডন নাম্বার ওয়ান

ডন নাম্বার ওয়ান বদিউল আলম খোকন পরিচালিত ২০১২ সালের বাংলাদেশী রোম্যান্টিক অ্যাকশন চলচ্চিত্র। ছবিটির কাহিনী রাঘব লরেন্স পরিচালিত ও আক্কেনেনি নাগার্জুনা অভিনীত তেলুগু ভাষার অ্যাকশন চলচ্চিত্র "ডন" এর পুনঃনির্মাণ। একই গল্প থেকে পরিচালক জুটি শাহিন-সুমন পূর্বে ২০০৯ সালে "অংক" চলচ্চিত্র নির্মাণ করেছিলেন। পূর্ব নির্মিত চলচ্চিত্র অবলম্বনে এই ছবিটির কাহিনী ও সংলাপ লিখেছেন কমল সরকার এবং চিত্রনাট্য লিখেছেন বদিউল আলম খোকন। এতে প্রধান চরিত্রে অভিনয় করেছেন শাকিব খান ও সাহারা।
ছবিটি ২০১২ সালের ২৭ অক্টোবর ঈদুল আযহায় বাংলাদেশে মুক্তি পায়। ছবিটি ব্যবসায়িকভাবে সুপারহিট হয়। এই চলচ্চিত্রে অভিনয়ের জন্য শাকিব খান ১৫তম মেরিল-প্রথম আলো পুরস্কারে তারকা জরিপে শ্রেষ্ঠ চলচ্চিত্র অভিনেতা বিভাগে পুরস্কৃত হন।
শহরের স্বঘোষিত 'ডন নাম্বার ওয়ান' কিং মাদক আর পেশাদার খুনিদের বিরুদ্ধে প্রতিরোধ গড়ে তুলে। অপরাধ জগতের সকলেই তাকে ভয় করে। হঠাৎ এই শহরের দিকে নজর আন্তর্জাতিক অঙ্গনের এক মাফিয়ার। সে ডনের সাথে এক হয়ে অপরাধ জগতে তার সাম্রাজ্য বিস্তার করতে চায়। কিন্তু ডন তার শহরকে মাদকে ডুবে যেতে দিতে চায় না। শুরু হয় তাদের মধ্যে দ্বন্দ্ব।
চলচ্চিত্রটির গানের সুর ও আবহ সঙ্গীত পরিচালনা করেছেন শওকত আলী ইমন।
২০১৭ অস্ট্রেলিয়া ক্রিকেট দলের বাংলাদেশ সফর

অস্ট্রেলিয়া জাতীয় ক্রিকেট দল দুইটি টেস্ট ক্রিকেট এবং একটি প্রস্তুতি খেলার জন্য বাংলাদেশ সফর করে, যা অগাস্ট থেকে সেপ্টেম্বর ২০১৭-এ অনুষ্ঠিত হয়। ২০১১-এর পর এটি হবে অস্ট্রেলিয়া ক্রিকেট দলের প্রথম বাংলাদেশ সফর।
অস্ট্রেলিয়া ক্রিকেট দলের মূলত ২০১৫ সালের সেপ্টেম্বরে বাংলাদেশ সফরের সূচি ছিল, কিন্তু নিরাপত্তাজনিত কারণে তা বাতিল হয়ে যায়। অক্টোবর ২০১৬ সালে বাংলাদেশে ইংল্যান্ডের সফরের পর, জেমস সাদারল্যান্ড, ক্রিকেট অস্ট্রেলিয়ার প্রধান নির্বাহী কর্মকর্তা (সিইও) জানান, বাংলাদেশে অস্ট্রেলিয়ার খেলার সম্ভাবনা এখনো উচ্চ আছে। এপ্রিল ২০১৭-এ, ক্রিকেট অস্ট্রেলিয়া ও বাংলাদেশ ক্রিকেট বোর্ড (বিসিবি) উভয়ই সফরের সময়-সূচী ঠিক করার আলোচনা করেন। বিসিবির প্রধান নির্বাহী, নিজামউদ্দীন চৌধুরী জানান "তারা এখন সময়-সূচী ও অন্যান্য বিস্তারিত বিষয়ে ক্রিকেট অস্ট্রেলিয়ার সঙ্গে কাজ করছেন"। মে ২০১৭-এ, নিরাপত্তা আয়োজনের কাজ চলছিল। পরের মাসে, ক্রিকেট অস্ট্রেলিয়া বাংলাদেশে নিরাপত্তা দল পাঠায় সফরের আয়োজন চূড়ান্ত করতে।
সিএ এবং অস্ট্রেলিয়ান ক্রিকেটার্স অ্যাসোসিয়েশন (এসিএ) উভয়ই থেকে প্রতিনিধিরা ২০১৭ সালের ২৪ জুলাই নিরাপত্তা নিয়ে প্রাক সফর করেন। 
সিরিজ শুরু আগে, মিচেল সুইপসনকে দলে অন্তর্ভুক্ত করা হয় ও জেমস প্যাটিনসন পরিবর্তে জ্যাকসন বার্ডকে দলে নেয়া হয়। অন্যদিকে চোখের ব্যথার কারণে দল থেকে বাদ পড়েন মোসাদ্দেক হোসেন, তার পরিবর্তে মমিনুল হককে দলে নেয়া হয়।
করুণাময় গোস্বামী

করুণাময় গোস্বামী ছিলেন একজন বাংলাদেশি সংগীতজ্ঞ ও সাহিত্যিক। তিনি ২০১২ সালে একুশে পদকে ভূষিত হন। তিনিই দুই বাংলার গবেষক যিনি রবীন্দ্র ও নজরুল উভয় সম্পর্কে গবেষণায় আন্তর্জাতিক পুরষ্কারজয়ী। তার জন্ম ১৯৪২ সালে ময়মনসিংহের নান্দাইলের গোসাঁই চান্দুরা গ্রামে।
লুইজি মিচেল

লুইজি মিচেল (১৮৩০ - ১৯০৫) একজন ফরাসী নৈরাজ্যবাদী নারী বিপ্লবী, শিক্ষিকা, এবং প্যারিস কমিউনের অন্যতম প্রধান নেত্রী। তিনি তার ছদ্মনাম ক্লেমেসে ব্যবহার করতেন। তাকে রেড ভার্জিন অফ অফ মন্টমারতে বলে ডাকা হতো। সাংবাদিক ও সাহিত্যিকরা তাকে নারী অধিকার, মানবাধিকার আন্দোলনের একজন সর্বাগ্রগন্য নেত্রীর শিরোপা দিয়েছিলেন।
লুইজি মিচেল, চুয়াটাউ এর ভ্রংকোর্টে জন্মগ্রহণ করেন ১৮৩০ সালে। তিনি ছিলেন আদতে এটিনে চার্লস ডেমাহিস এর গৃহপরিচারিকার অবৈধ সন্তান। ভ্রংকোর্ট গ্রামে তার মা ও পিতামহের কাছে বেড়ে ওঠেন ও লেখাপড়া করেন। গ্রামীণ লোকাচার, প্রথা ও ইতিহাসের প্রতি তার আগ্রহ ছিল। শিক্ষিকার যোগ্যতা অর্জন করলেও তৃতীয় নেপোলিয়নের আমলে তাকে কোনো স্কুলে যোগদান করতে দেওয়া হয়নি। এর পর থেকে মিচেন বোনাপার্টিস্টদের তীব্র বিরোধী হয়ে যান। ১৯৬৬ সালে প্যারিসের মন্টমেরতে কোয়ার্টার স্কুলে শিক্ষিকা হিসেবে যোগ দেন এবং তখন থেকেই বিওলবী রাজনীতি ও জনসেবার কাজে জড়িয়ে পড়েন তিনি। সোসাইতে পোর লা রেভেন্ডিকেশন ডু ড্রয়েট ডেস ফেমেস নামক নারী আন্দোলনকারী সংস্থার সাথে তার যোগাযোগ হয়। নারী শিক্ষার সঙ্গে তার কাজকর্ম শুরু হয় ১৯৬৬ সাল থেকে।
পারি কমিউনের সময় ব্যারিকেডে আহত কমিউনার্ডদের চিকিৎসা ও শুশ্রুষার কাজে অসামান্য ভূমিকা গ্রহণ করেন মিচেল। ফ্রাংকো প্রুশিয়ান যুদ্ধে অবদান রাখেন। সমাজতান্ত্রিক রাষ্ট্র কমিউন গঠন হলে তিনি ছিলেন একজন ন্যাশনাল গার্ড। মন্টমারত্রে সেমেটারিতে তিনি বিপ্লবী থিওফিল ফেরে'র সাথে ছিলেন। ফেরে'কে মৃত্যুদণ্ড দেওয়া হয়। তাকে উৎসর্গ করে মিচেল একটি বিদায়ী কাব্য রচনা করেছিলেন। প্যারি কমিউনে লুইজি মিচেলের অবদান ও সাহসিকতাপূর্ণ ভূমিকা নিয়ে ভিক্টর হুগো "ভিরো মেজর" কাব্য রচনা করেন।
১৮৭১ মে মাসে তিনি গ্রেপ্তার হন ও ডিসেম্বরে তাকে সিক্সথ কাউন্সিল অফ ওয়ারে'র সামনে বিচারের জন্যে আনা হয়। রাষ্ট্রদ্রোহিতা, রাষ্ট্রের বিরুদ্ধে ষড়যন্ত্রে নাগরিকদের উস্কানি ও সশস্ত্র বিদ্রোহে যোগদান করার অপরাধে অভিযুক্ত হন মিচেন। বিচারক তাকে মৃত্যুদণ্ড দিলেও তিনি অবিচল থাকেন। ২০ মাস বন্দী রাখার পর তাকে দ্বীপান্তরে পাঠানো হয়।
২০১৭ ওয়েস্ট ইন্ডিজ ক্রিকেট দলের আয়ারল্যান্ড সফর

ওয়েস্ট ইন্ডিজ ক্রিকেট দল একমাত্র একদিনের আন্তর্জাতিক খেলার জন্য আয়ারল্যান্ড সফর করে, যা সেপ্টেম্বর ২০১৭-এ অনুষ্ঠিত হয়। বৃষ্টির কারণে আউটফিল্ড ভেজা থাকায় কোন বল মাঠে গড়ানো ছাড়াই খেলাটি পরিত্যক্ত ঘোষণা করা হয়।